જો તમે નક્કી સમયમર્યાદામાં આવકવેરા રિટર્ન ન ભરી શક્યા હોવ તો તમારે દંડ ભરવાનો રહેશે. પરંતુ આના માટે અલગ અલગ રકમ નિર્ધારિત કરવામાં આવી છે. જો તમે હવે 31 ડિસેમ્બર પહેલા આવકવેરા રિટર્ન ફાઈલ કરશો તો તમારે 5,000 રૂપિયા દંડ ભરવો પડશે. અને તમે 31 ડિસેમ્બર બાદ રિટર્ન ફાઈલ કરશો તો તમારી દંડની રકમ બમણી થઈને 10,000 થઈ જશે. અહીં એ લોકો માટે થોડી રાહત છે જેમની આવક 5 લાખ વાર્ષિકથી વધુ નથી. આવા લોકો હવે રિટર્ન ફાઈલ કરે તો તેમના માટે વિલંબ દંડની રકમ માત્ર 1000 રૂપિયા નિર્ધારિત કરવામાં આવી છે. જો તમારી આવકવેરાની મર્યાદાથી ઓછી હોય તો તમારે કોઈ દંડ ભરવો નહિ પડે કે કોઈ વેરો પણ નહિ ભરવો પડે.